《杂兴》
宋代·方一夔

溪上寒窗面绿漪，孤踪漂泊渺天涯。愁听火令抛长檠，醉折花筹记小诗。

莺语难寻春去处，乡心偏等梦回时。文章满腹知何用，落得奔波两鬓丝。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。